b'\n_START_ARTICLE_\nKurgan (ciutat)\n_START_SECTION_\nHist\xc3\xb2ria\n_START_PARAGRAPH_\nL\'origen de Kurgan es remunta a 1553, quan es fund\xc3\xa0 una vila lliure (svoboda, en rus) batejada com Tsarevo Gorodishtx\xc3\xa9 (\xd0\xa6\xd0\xb0\xd1\x80\xd1\x91\xd0\xb2\xd0\xbe \xd0\x93\xd0\xbe\xd1\x80\xd0\xbe\xd0\xb4\xd0\xb8\xcc\x81\xd1\x89\xd0\xb5, tradu\xc3\xaft com Vila del Tsar). Ja des de llavors es va convertir en un port fluvial destacat del Tobol i, alhora, una parada en la ruta de Sib\xc3\xa8ria._NEWLINE_El 1782 va adquirir l\'estatus de "vila" i fou rebatejada amb el seu nom actual. La instal\xc2\xb7laci\xc3\xb3 del Transsiberi\xc3\xa0 entre finals del segle XIX i principis del XX va accelerar el seu desenvolupament._NEWLINE_Durant la Segona Guerra Mundial, nombroses f\xc3\xa0briques d\'armament es van instal\xc2\xb7lar a la ciutat i s\'hi van mantenir una vegada finalitzat el conflicte. El govern sovi\xc3\xa8tic hi va construir tamb\xc3\xa9 la Base de Kurgan Oest durant la Guerra Freda._NEWLINE_Orde de la Bandera Roja del Treball (1982)'